صفیری مصمتے

صفیری مصمتے  ایسے مصمتے جس میں ہوا کو دو اعضائے نطق (articulators) کے درمیان سے رگڑ (friction) یا سراسراہٹ سے مسلسل گزارا جاتا ہے۔ مثلاً اُردو میں ف کی ادائیگی میں اوپر والے دانت نچلے ہونٹ کو ٹچ کرتے ہوئے ہوا مسلسل گزاری جاتی ہے۔ انھیں رگڑدار، فرکی یا چستانی مصمتے بھی کہا جاتا ہے۔

 ادائیگی 
صفیری مصمتہ اس وقت بنتا ہے جب ہوا ایک تنگ راستے سے گزرتی ہے جو اعضائے نطق کے درمیان موجود ہوتا ہے، لیکن مکمل بندش کے بغیر۔ اس تنگ راستے سے ہوا کے گزرنے سے ایک رگڑ پیدا ہوتی ہے جو آواز کی صورت میں نمایاں ہوتی ہے۔

 اقسام 
تصغیر|بائیں|آئی پی اے آفیشل چارٹ میں صفیری fricatives مصمتوں کو دیکھا جا سکتا ہے دوسرے اندازِ ادائیگی کے برعکس انھیں تمام مقامات پر ادا کرنا ممکن ہے|732x732px
دنیا کی زیادہ تر زبانوں میں صفیری آوازیں موجود ہیں انھیں باریکی سے مزید اقسام میں تقسیم کیا جاتا ہے۔
 سیٹی دار یا سِبلنٹس (Sibilants): /s/, /z/, /ʃ/, /ʒ/
 غیر سیٹی دار یا نان سبلنٹس (Non-sibilants): /f/, /v/, /θ/, /ð/
 پہلوی صفیری یا لیٹرل فریکٹیوز (Lateral fricatives): /ɬ/
 انفی صفیرییا نیزلائزڈ فریکٹیوز: ناک سے سانس کے ساتھ پیدا کی جانے والی صفیری آوازیں
 ہکاری صفیری یا ایسپریٹڈ فریکٹیوز: اضافی ہوا کے اخراج کے ساتھ صفیری آوازیں

صفیری آوازیں تمام مخارجِ صوت میں ادا کی جاتی ہیں۔
 زبانوں میں موجودگی 
دنیا کی بیشتر زبانوں میں صفیری مصمتے پائے جاتے ہیں، تاہم کچھ زبانیں ان سے خالی ہیں جیسے آسٹریلوی ابوریجنل زبانیں اور نیو گنی کی چند زبانیں۔

 مسموع اور غیر مسموع صفیری 
 غیر مسموع (voiceless): /f/, /s/, /ʃ/
 مسموع (voiced): /v/, /z/, /ʒ/

 اردو اور انگریزی مثالیں 
 اردو 
 ف (فکر) → /f/
 ز (زندگی) → /z/
 س (سلام) → /s/
 ش (شکریہ) → /ʃ/
 ژ (ژوب) → /ʒ/
 خ (خالی) → /x/ (کھ /kʰ/ سے مختلف ہے جو ہکاری بندشی (aspirated stop) مصمتہ ہے گرچہ دونوں غشائی(velar) ہیں۔)
 غ (غصہ) → /ɣ/ (گ /g/ سے مختلف ہے جو بندشی (stop) مصمتہ ہے گرچہ دونوں غشائی(velar) ہیں۔)

 انگریزی 
 /f/ → fine
 /v/ → vine
 /s/ → sip
 /z/ → zip
 /ʃ/ → ship
 /ʒ/ → vision
 /θ/ → thin [(تھ /t̪ʰ/ سے مختلف ہے جو ہکاری بندشی (aspirated stop) مصمتہ ہے گرچہ دونوں دندانی (dental) ہیں۔) (معیاری عربی میں ث کا تلفظ)]
 /ð/ → that [(د /d̪/ سے مختلف ہے جو بندشمی مصمتہ ہے گرچہ دونوں دندانی ہیں۔) (معیاری عربی میں ذ کا تلفظ)]

 مزید دیکھیے 
 Fricatives in English

 حوالہ جات 

زمرہ:مصمتات